Rakstrarúrslitið fyri 2016 gjørdist eitt yvirskot á 222 t. kr. fyri skatt, sum er kr. 4,4 mió. kr. hægri enn í 2015, tá ið úrslitið gjørdist–4,2 mió. kr. Betraða úrslitið stavar frá, at inntøkurnar í tíðarskeiðinum vóru 8,9 mió. kr. í mun til 6,7 mió. kr. í 2015, og eru tað hækkaðu inntøkurnar av virðisbrøvum og av útleiging, sum eru orsøkirnar til hetta. Bústaðir eru í ferð við at umleggja sítt virksemi frá at verða ein útlánsstovnur til at vera eitt bústaðafelag, hvørs endamál er at útvega, umsita og reka leigubústaðir um alt landið. Soleiðis minkaðu útlánini úr 216,3 mió. kr. í 2015 til 185,5 mió. kr. í 2016. Samstundis vóru í 2016 íløgur gjørdar í grundøki og bygningar fyri 43,1 mió. kr. Samlaðu íløgurnar í grundøki og bygningar vóru við árslok vóru 105,4 mió. kr. Afturat hesum vóru íløgur í ger fyri 93,5 mió. kr. Við árslok 2016 var talið av leigumálum 145. Í løtuni umsitur Bústaðir 181 leigumál og harafturat eru 95 leigubústaðir í gerð, meðan 200 aðrir eru ávegis. Trýst á leinkið niðanfyri fyri at lesa ársfrágreiðingina.